Ek wil myself nie graag as boring beskou nie, want ek het nog te veel belangstellings in die lewe – tog weet ek daar is mense wat my as boring beskou – diegene vir wie ek nie genoeg van ‘n party persoon is nie! ‘n Party is ok, maar dis die handuitruk wat my nie aanstaan nie. Die eerste een was ‘n konsert van Gordon Stewart, ‘n baie bekende orrelis van Skotland, in die St. George’s Anglikaanse kerk in Parktown. Ek het so amper 2 maande gelede die berig op beeld se webwerf gesien oor die nuwe Rieger orrel wat in die kerk geïnstalleer is. Met die foto van die orrel daarby was ek ‘hooked’ en het twee kaartjies gaan koop. Ek het natuurlik gewonder waar ‘n kerk deesdae geld kry vir so ‘n orrel, maar later gelees dat die Oppenheimers die geld beskikbaar gestel het, amper 4 jaar gelede al – dis hoe lank die firma van Oostenryk se waglys is.